Vertoon wysigings vanaf 17 September 2019 03:38
Ontsluit van "https://af.wikipedia.org/wiki/Spesiaal:OnlangseVeranderingsMetSkakels/Rutuls" Algemeen Afrikaans Blog | By South Africa Channel
Die Historiese Dorpie Carnarvon
Vanaf ongeveer 1795 het groot getalle van die Xhosa gemeenskap langs die Oranjerivier begin migreer. Dit het aanleiding gegee tot gevegte tussen die Xhosas, die Boere, die Korannas en die Khoikhoi-stamme. ‘n Sendingstasie is eindelik gevestig in 1847 deur ds. Christoph Alheit wat dit Schietfontein genoem het. Hy het sy werk onder die plaaslike stamme begin en beide ‘n skool en ‘n kerk gevestig. Die sendingstasie het gelei tot die stigting van ‘n dorpie, Harmsfontein in 1860. Sommige van die oorspronklike geboue wat tussen 1811 en 1815 opgerig is, is nog daar te sien in die historiese dorpie wat herdoop is tot Carnarvon in 1874.
Ru en indrukwekkend is die Boosmansbos Wildernis-gebied en een van die Wes-Kaap se besbewaarde geheime. Geleë tussen die skilderagtige Heidelberg en Swellendam is die Boosmansbos Wildernis-gebied die ideale plek om die gejaagdheid van die daaglikse lewe te onrvlug. Hierdie is ‘n asemrowende aartrekkingskrag waar stilte en natuurskoon geniet kan word.
Reis deur die Caracal Ekoroete
Vanaf die Groenrivier in die suide tot by Skilpad in die noordooste is die nuwe Caracal Ekoroete 4x4 roete wat nou voorheen ontoeganklike gebiede in die Namakwa Nasionale Park in Noord-Kaap open. Die eerste avonturiërs het die roete in Julie 2009 beproef en spoedig gaan die wêreld weet van hieride nuwe roete wat baie het om aan te bied.
Geleë op die Agulhas-vlakte, noord-oos van Gansbaai, in die Wes-Kaap is die plaas Flower Valley midde in die skouspelagtige Kaapse Blommestreek en dis waar die Flower Valley Conservation Trust gevind word. Hierdie bewaringstrust het ten doel om die inheemse fynbos te beskerm op ‘n wyse wat die plaaslike gemeenskappe in staat stel om hierdie natuurlike bate te ontwikkel tot lewensvatbare praktyke.
Die Suidelike Spoorwegroete
Die roete begin by Kaapstad se hoofstasie en stop te Nuweland, Observatory, Muizenberg, Kalkbaai en Simonstad en bied aan passasiers ‘n unieke blik op die Kaapse Skiereiland met ‘n spoorlyn wat soms slegs enkele meter van die see af loop. Met ‘n dagpas kan passasiers tussen 10:0 en 16:00 by enige van die haltes afklim en weer op ‘n volgende trein klim. Indien u op die Skiereiland vir ‘n Kaapse vakansie tuisgaan, kan die trein gebruik word vir ritte na die Kaapstad middestad of enige ander bestemming, elk met sy unieke bekoring.